CELEX: 62017TA0269
Language: sk
Date: 2021-10-27 00:00:00
Title: Vec T-269/17: Rozsudok Všeobecného súdu z 27. októbra 2021 – Spoločný podnik Čisté nebo 2/Revoind Industriale di Pindaru Gelu („Arbitrážna doložka – Dohoda o grante uzavretá v rámci siedmeho rámcového programu pre výskum, technologický rozvoj a demonštračné činnosti (2007 – 2013) – Nevykonanie dohody – Vrátenie preddavkov – Úroky z omeškania – Rozsudok pre zmeškanie“)

3.1.2022   
            
            
               SK
            
            
               Úradný vestník Európskej únie
            
            
               C 2/26
            
         
      Rozsudok Všeobecného súdu z 27. októbra 2021 – Spoločný podnik Čisté nebo 2/Revoind Industriale di Pindaru Gelu
      (Vec T-269/17) (1)
      
      („Arbitrážna doložka - Dohoda o grante uzavretá v rámci siedmeho rámcového programu pre výskum, technologický rozvoj a demonštračné činnosti (2007 – 2013) - Nevykonanie dohody - Vrátenie preddavkov - Úroky z omeškania - Rozsudok pre zmeškanie“)
      (2022/C 2/33)
      Jazyk konania: angličtina
      
         Účastníci konania
      
      
         Žalobkyňa: Spoločný podnik Čisté nebo 2 (v zastúpení: B. Mastantuono, splnomocnený zástupca, za právnej pomoci M. Velardo, advokátka)
      
         Žalovaná: Revoind Industriale di Pindaru Gelu Sas (Rím, Taliansko)
      
         Predmet veci
      
      Návrh na základe článku 272 ZFEÚ na uloženie povinnosti spoločnosti Revoind Industriale di Pindaru Gelu vrátiť preddavok vyplatený v rámci partnerskej dohody o subvenciách č. 325954 spolu s úrokmi z omeškania
      
         Výrok rozsudku
      
      
                  1.
               
               
                  Spoločnosť Revoind Industriale di Pindaru Gelu Sas je povinná zaplatiť spoločnému podniku Čisté nebo 2 sumu 433 485,93 eura spolu s úrokmi z omeškania vo výške 3,5 % ročne od 7. februára 2017 do úplného zaplatenia dlhu.
               
            
                  2.
               
               
                  Spoločnosť Revoind Industriale di Pindaru Gelu je povinná nahradiť trovy konania.
               
            
         (1)  Ú. v. EÚ C 231, 17.7.2017.